**GRADSKI MUZEJ VUKOVAR**

**Dvorac Eltz**

**Županijska 2, 32000 Vukovar**

**RKP-a broj: 37445, Djelatnost 9102-muzej**

**Matični broj: 03008100, Razina 21**

**OIB: 07469790013**

**BILJEŠKE UZ FINANCIJSKO IZVJEŠĆE ZA RAZDOBLJE 1. siječnja – 31. prosinca 2022. godine**

Obnovljena spomenička cjelina Gradskog muzeja Vukovar dio je projekta 'Istraživanje, obnova i revitalizacija kulturne baštine Ilok-Vukovar-Vučedol' Vlade Republike Hrvatske, Ministarstva kulture i Razvojne banke Vijeća Europe.

Kompleks dvorca Eltz obnavljan je prema konzervatorskim smjernicama kako bi se što je to moguće više sačuvale i rekonstruirale njegove spomeničke vrijednosti. Takav pristup bio je podloga i za muzeološku koncepciju kojom se naglašavaju njegove spomeničke vrijednosti, a tek neophodnim intervencijama vrši prilagodba suvremenoj muzejskoj funkciji.

Nakon završenih građevinskih radova, Prva faza stalnog postava u prizemlju dvorca Eltz sa svečanim dvoranama i ambijentalnim prostorima otvorena je u Noći muzeja, 25. siječnja 2013. godine. Već sljedeće godine, 23. siječnja 2014. godine otvoren je stalni postav Gradskog muzeja Vukovar, koji sa svojim zbirkama pokriva vremenski raspon od 8000 godina. Muzejski postav se rasprostire u 17 soba na prvom katu, tri velika izložbena prostora na drugom katu i potkrovljima muzeja te velikom centralnom potkrovlju na ukupnoj površini preko 3500 kvadratnih metara. Sofisticirana oprema vitrina i drugih pomagala upotpunjena je multimedijalnom prezentacijom s 40 monitora, 25 touch-screenova, kako bi se što bolje, i sveobuhvatnije prikazala prošlost Vukovara.

Za stalni postav priređeno je preko 2000 predmeta iz fundusa Gradskog muzeja i 100 predmeta, uglavnom obiteljskih portreta i pejzaža obitelji Eltz, iz drugih muzeja u Zagrebu i Osijeku. Preko 1000 predmeta prošlo je proces restauracije, a radi se o arheološkim predmetima, keramici, kamenom i metalnom oružju, povijesnom namještaju, cehovskim zastavama i škrinjama, predmetima od zlata, srebra, stakla, kovanog željeza, alatkama za obradu zemlje, seoskom namještaju i upotrebnom tekstilu, obiteljskim portretima, pejzažima, fotografijama, poveljama, listinama i drugim arhivalijama.
Suvremeno i atraktivno osmišljeno likovno rješenje stalnog postava dizajnerice Nikoline Jelavić iz Zagreba, nastalo je na podlogama muzeološke koncepcije djelatnika Gradskog muzeja Vukovar kojima su se u pojedinim sekvencama pridružili suradnici iz drugih muzeja, bilo konceptualnim pristupom, bilo izborom građe iz svojih muzeja.

Muzejski postav prate tekstovi na hrvatskom i engleskom jeziku, te specijalno komponirana glazba i zvučni efekti uz korištenje grafičkih i tehničkih rješenja kojima stalni postav Gradskog muzeja Vukovar na suvremen i dinamičan način prezentira kulturnu baštinu Vukovara.

Potpuna prezentacija muzejskih umjetničkih zbirki obuhvaćena je, otvorenjem stalnog postava Zbirke Bauer u siječnju 2016. godine, koji predstavlja najcjelovitiji prikaz hrvatske moderne umjetnosti s posebnim naglaskom na period između dva svjetska rata, te stalni postav Zbirke donacija likovnih umjetnika, ustanova i pojedinaca, Muzej Vukovara u progonstvu, nastala 1992. godine prema inicijativi mr.sc. Bože Biškupića kao izraz solidariziranja sa žrtvom Vukovara koji je otvoren 27. svibnja 2018. godine na dan povratka Muzeja na domicilnu adresu 1998. godine.

**PRIHODI**

Gradski muzej Vukovar u razdoblju od 01.01.-31.12.2022. godine ostvario je prihode u ukupnom iznosu od 5.208.941,88 kn koji se odnose na financiranje rashoda poslovanja, na prihode za nabavu nefinancijske imovine, na prihode za programsku djelatnost, prihode Ministarstva kulture za odobrene programe, prihode Vukovarsko srijemske županije za programsku djelatnost, tekuće pomoći temeljem prijenosa EU sredstava vezano za projekt pod nazivom FoTo Muzej koji se financira iz Europskog socijalnog fonda, a Gradski muzej Vukovar ga je provodio u suradnji sa VURA-om., prihode od ulaznica, publikacija, stručnog vodstva te pruženih usluga (najma dvorana i fotografiranja mladenaca), te ostalih prihoda od TZ Vukovar i Goethe instituta Hrvatska koji su bili za podmirenje rashoda poslovanja (sudjelovanja u organizaciji izložbi – dovoz i odvoz izložbi). U odnosu na isto razdoblje prošle 2021. godine veći su za 17,92 % što se odnosi na povećanje sredstava Ministarstva kulture i medija RH za programsku djelatnosti, povećanje ukupnih prihoda Grada Vukovara zbog zapošljavanja jednog novog djelatnika, te zbog povećanja vlastitih prihoda poslovanja.

**6331** Prihodi Ministarstva kulture u ukupnoj visini od 445.000,00 kn odnosi se na prihode za programsku djelatnost: Izložba „Između Rajne i Dunava – umjetnička baština obitelji Eltz (prijevoz umjetnina)“, Izložbeni ciklus u Galeriji Oranžerija, Potrošni materijal za restauratorsku radionicu, Izložba „Od razaranja do obnove“, Gostovanje 6. Bijenale slikarstva te investicijski program „Radovi održavanja zgrade Muzeja“. U odnosu na prošlu 2021. godinu ovi prihodi su znatno veći (+ 518%).

**6381** Prihod u visini 153.216,69 kn odnosi se na EU sredstva projekta pod nazivom: „ FoTo Muzej“ koji je započeo u siječnju 2020. godine, a završio u lipnju 2022. godine.

**6526** Prihodi od obavljanja vlastite djelatnosti iznose 627.415,00, kn a odnose se na prihode od prodaje ulaznica. U odnosu na 2021. godinu ovdje imamo znato povećanje prihoda (+ 246,8 %) što je rezultat najvećim dijelom ponovnog posjeta osmih razreda Muzeju od jeseni 2021. godine, nakon završetka pandemije koronavirusa te ponovnih dolazaka kruzera u posjet Muzeju.

**661** Prihod od prodaje proizvoda te pruženih usluga iznose 163.164,70 kn te su veći za 232,2% u odnosu na prošlu 2021. godinu, a odnose se na:

* prihodi od publikacija 107.764,70 kn
* prihodi od najma dvorana i fotografiranja mladenaca 55.400,00 kn

**67** Prihod od nadležnog proračuna (Grad Vukovar) iznosi 3.806.394,50 kn i u odnosu na prošlu 2021. godinu veći je za 12,6% . Navedeni prihod trošio se prema odobrenom Financijskom planu za 2022. godinu. Od ukupnog prihoda Grada Vukovara iznos od 2.390.135,91 kn odnosi se na plaće i naknade djelatnicima, iznos od 1.369.789,59 kn odnosi se na materijalne rashode, iznos od 7.000,00 odnosi se na financijske rashode (usluga banke i usluge platnog prometa) te iznos od 39.469,00 kn odnosi se na nabavu nefinancijske imovine (otkup muzejske građe i restauraciju muzejskih predmeta).

**RASHODI**

**31 i 321 Rashodi za zaposlene** **i materijalni rashodi za zaposlene** u 2022. godini iznose 2.525.741,12 kn što se odnosi na 22 djelatnika od kojih je 12 zaposleno sa VSS, 2 djelatnika sa VŠS i 8 djelatnika sa SSS. Tijekom 2022. godine imali smo dvije zamjene zbog porodiljnog i roditeljskog dopusta za radno mjesto arheologa i diplomiranog knjižničara te jedno zaposlenje na upražnjeno radno mjesto spremačice i jedno novo zaposlenje (voditelj vodičke službe).

Rashodi ove stavke odnose se na plaće za redovan rad, ostale rashode za zaposlene (jubilarne nagrade, božićnice, uskrsnice, dar za djecu, otpremnina za jednu djelatnicu, regres i topli obrok kao i bonus za djelatnike koji su radili na pripremi i realizaciji jaslica u sklopu adventskih svečanosti a što je odobreno od strane Grada Vukovara), te na doprinose za zdravstveno osiguranje, službena putovanja kao i na troškove naknade prijevoza zaposlenima.

Ovdje su i rashodi vezani za plaće četiri djelatnika koje su financirane kroz projekt FoTo Muzej, ali su ta sredstva prelomljena sa sredstvima plaća djelatnika financiranih od strane Grada Vukovara tako da odobrena sredstva kroz projekt nisu imala utjecaja na povećanje plaća djelatnika na projektu.

**32 Materijalni rashodi** poslovanja (redovna i programska djelatnosti) u 2022. godini iznose 1.693.996,82 kn i nisu se značajno mijenjali (povećanje 6,33%) u odnosu na 2021. godinu, a njihova podjela i opis dana je u nastavku bilješki.

**3221 Uredski materijal i ostali materijalni rashodi** - odnose se na rashode potrošnog uredskog materijala, literature za službu računovodstva i tajništva, arhivske kutije za zbirku medalja, materijala za čišćenje i održavanje prostora Muzeja, kao i troškovi potrošnog materijala za redovno poslovanje tehničke službe prilikom sitnih popravaka u Muzeju, te troškovi postavljanja izložbi i realizacije adventskih svečanosti ( čavliči, sajle, božićni ukrasi, lampioni, svjetleći kablovi i sl). Ovdje se nalaze i troškovi materijala za potrebe restauratorske radionice prilikom restauracije muzejske građe (lakovi, boje, skalpeli, kistovi i sl.).

**3222 Roba** – ovdje su rashodi nabave robe koja se nabavlja iz specijaliziranih radionica i Arheološkog muzeja Zagreb za potrebe suvenirnice Muzeja. Sva roba za potrebe suvenirnice financirana je vlastitim sredstvima.

**3223 Energija** – ovdje su rashodi koji se odnose na troškove redovnih mjesečnih računa za potrošnju električne energije i plina, te troškove goriva službenog kombija. U 2022. godini došlo je do značajnih povećanja cijena energenata (+300%), ali obzirom da smo tijekom cijele godine dali znatan doprinos u redukciji troškova uvelike smo uštedili što se i pokazalo u konačnici na ovoj stavci obzirom da je povećanje iznosilo samo 37,3%. Naime, u ožujku smo isključili pogon grijanja te smo se, u prijelaznom periodu, grijali na električne grijalice sve do studenoga kada smo ponovno pokrenuli cijeli pogon grijanja zbog većih hladnoća. Klimu smo palili samo u lipnju i rujnu zbog velikog broja posjetitelja i organiziranih kruzera.

**3224 Materijal za tekuće i investicijsko održavanje** u odnosu na 2021. godinu povećan je za 180,6% obzirom da se kontinuirano ulaže u zamjenu rasvjete u vitrinama postava kao i lampi za projektore. Znatnim povećanjem u odnosu na prethodnu godinu također se vidi utjecaj situacije vezano za koronavirus 2021. godine obzirom da se tada zbog dosta smanjenih posjeta muzeju u 2021. godini nije palio postav i sva multimedija koja se nalazi u stalnom postavu te se nisu trošile lampe projektora i multimedija. Ove 2022. godine postav Muzeja u punom pogonu je cijelu godinu te je bila potreba za promjenama lampi na projektorima kao i neke rasvjete u vitrinama postava.

**3225 Sitni inventar** u odnosu na prošlu 2021. godinu smanjen je za 25,6% i odnosi se na sitni materijal za potrebe tehničke službe i restauratorske radionice (transportna kolica, tepih za ulaze u Muzej, antena, nosač monitora, UPS i dr.).

**3227 Službena radna i zaštitna odjeća** – odnosi se na rashode za zaštitne naočale i vizire za potrebe tehničke službe.

**3232 Usluge tekućeg i investicijskog ulaganja** – ovi rashodi u odnosu na prošlu 2021. godinu nisu znatno promijenjeni a odnose se na troškove demontaže oštećenih pokrovnih limova i montaže novih na zgradi muzeja, troškove pregleda vatrogasnih aparata, troškove popravaka i održavanja videonadzora Muzeja, troškove održavanja dizala, troškove tekućeg održavanje sustava zaštite od munja, unutarnje i vanjske hidrantske mreže, troškove servisa plamenika i detekcije plina, servis sustava vatrodojave i plinodojave, te troškove servisa i čišćenja klima kao i troškove održavanja službenog kombija Muzeja.

Ovi rashodi su određeni kapacitetom energetskih sustava i zakonskim obvezama servisiranja i nadzora, a pri tome se ipak vodilo računa o što većim mogućim uštedama. Navedeni rashodi su rezultat održavanja složenog sustava kotlovnice, vatrodojave, video nadzora, sustava protuprovalne zaštite, održavanje plinskih instalacija i dizala što je zakonska obveza mjesečnog, godišnjeg ili polugodišnjeg održavanja.

**3233 Usluge promidžbe i informiranja** u odnosu na prošlu 2021. godinu znatno su smanjeni (-93,7%), a razlog smanjenu je završetak projekta FoTo Muzej. U 2022. godini nismo imali oglašavanja na radio postajama, facebook oglašavanje i sl. zbog potreba navedenog projekta kao što je bio slučaj u prošloj 2021. godini. Ovi sadašnji rashodi odnose se na troškove objavljivanja postupka javne nabave te za turističko oglašavanje Gradskog muzeja Vukovar na karti Slavonije, Baranje i Srijema (internetski portal).

**3234 Komunalne usluge** u odnosu na prošlu 2021. godinu smanjene su za 29%, a odnose se na troškove vode, odvoza smeća, deratizacije i dimnjačarke usluge. Do smanjenja rashoda na ovoj stavci je došlo iz razloga jer smo u 2021. godini imali kvar na vodovodnoj mreži što je tada povećalo naveden troškove.

**3235 Zakupnina i najamnina** – ovi rashodi u odnosu na prošlu 2021. godinupovećani su za 142,9%, a povećanje se odnosi na nove troškovi licenci za 5 računala (office standard licenca i antivirusna licenca). Navedeni troškovi financirani su vlastitim prihodima. Ovdje se nalaze troškovi najma muzejske domene koju plaćamo jednom godišnje, te troškovi najma dva fotokopirna aparata što znatno smanjuje troškove uredskog materijala (toneri i održavanje).

**3236 Zdravstvene usluge** smanjene su za 46,2% u odnosu na prošlu 2021. godinu jer u 2022. godini nije bilo troškova testiranja na Covid 19.

**3237 Intelektualne i osobne usluge** u odnosu na prošlu 2021. godinuznatno su smanjene (74,1%), arazlog smanjenja je završetak projekta FoTo Muzej. U 2022. godini nismo imali edukativne radionice za potrebe projekta kao prethodne godine, nego smo imali samo usluge stručnjaka za javne nabave koje su se provodile za potrebe projekta što je i financirano sredstvima projekta. Ostali rashodi odnose se naautorske honorare suradnika na izložbama i manifestacijama, autorske honorare restauratora za restauraciju predmeta koje ne možemo obaviti u našoj restauratorskoj radionici, kao i usluge studentskog servisa što koristimo kod većih potreba za čišćenjem depoa, pranja keramike i održavanja okoliša Muzeja. Ovdje se nalaze i rashodi usluga provedbe javne nabave za potrebe Muzeja, te rashodi usluga korekture i lekture za izložbu „Umjetnička baština obitelji Eltz“.

**3238 Računalne usluge**  u odnosu na prošlu 2021. godinu smanjene su za 14%, a odnose se na troškove održavanja računalnih baza podataka (baza podataka M++ za kustose muzeja, baza podataka za potrebe računovodstva i tajništva kao i baza podataka za potrebe muzejske knjižnice) kao i na održavanje svih računala i servera u Muzeju. Razlog smanjenja rashoda na ovoj stavci je smanjena potreba za uslugama popravaka računala obzirom da kontinuirano ulažemo u računalnu opremu.

**3239 Ostale usluge** povećane su u odnosu na prošlu godinu za 11,8% a odnose se na:

* grafičke i tiskarske usluge u sklopu redovne i programske muzejske djelatnosti (sve tiskovine vezane za programe i sva muzejska događanja, te uvezi vukovarskih novina za potrebe muzejske knjižnice)
* grafičke usluge tiska za potrebe projekta Foto Muzej koji je završio u lipnju 2022. godine, što je financirano sredstvima projekta
* grafičku pripremu i tisak kataloga za izložbe koje su bile dio Izložbenog ciklusa u Galeriji Oranžerija a što je u sklopu programske djelatnosti Muzeja financirano od strane Ministarstva kulture RH
* Usluge registracije službenog kombija muzeja
* usluge čuvarske službe koje se odnose na pružanje usluge tjelesne zaštite osoba i imovine tijekom cijele godine
* ostale nespomenute usluge koje se odnose na usluge najma razglasa i rasvjete prilikom muzejskih događanja, usluge noćenja sudionika prilikom održavanja muzejskih manifestacija i programa, usluge izrade okvira za potrebe završne izložbe projekta FoTo Muzej što je financirano sredstvima projekta, usluge ugađanje klavira za muzejska događanja i manifestacije, usluge uramljivanja slika za pripremu izložbe o obitelji Eltz koja će se održati u ožujku 2023. godine, te usluga zaštite na radu što nam obavlja tvrtka „Polus Vukovar“

**324 Naknade troškova osobama izvan radnog odnosa** povećane su za 21,8% u odnosu na prošlu 2021. godinu, a odnose se na naknade troškova puta osobama koje su sudjelovale na otvorenjima izložbi i drugih događanja u Muzeju, a koje za svoj rad nisu dobile naknadu u vidu honorara.

**3292 Premije osiguranja** povećane su za 28,3% u odnosu na prošlu 2021. godinu**,** aodnose se na troškove osiguranja službenog kombija Muzeja, troškove osiguranja građe koja se nalazi u postavu Muzeja (trajna posudba iz drugih muzeja), te troškove osiguranja djelatnika. Razlog povećanja rashoda na ovoj stavci je što smo 2022. godine osigurali jednog novo zaposlenog djelatnika, te dvoje djelatnika koji su bili zaposleni u drugoj polovici 2021. godine koje tada nismo osigurali.

**3293 Reprezentacija** je povećana za 46,7% u odnosu na prošlu 2021. godinu, a odnosi se na troškove prehrane i prilikom održavanja raznih muzejskih događanja i manifestacija. Razlog povećanja je cateringa prema projektu pri završnoj izložbi projekta FoTo Muzej.

**3294 Tuzemne članarine** povećane su za 24% u odnosu na 2021. godinu zbog učlanjenja novo zaposlenih djelatnika Muzeja, a odnose se na članarine djelatnika muzeja pri Muzejskoj udruzi Istočne Hrvatske.

**3295 Pristojbe i naknade** povećane su za 67,8% u odnosu na prošlu 2021. godinu zbog jednog novog certifikata za potrebe tajništva (FINA). Ovi rashodi odnose se na troškove pristojbi za radio u službenom kombiju Muzeja, te na troškove korištenja e-računa i troškove FINA certifikata.

**3299 Ostali nespomenuti rashodi poslovanja** smanjeni su za 17,8% u odnosu na prošlu 2021. godinu, a odnose se na troškove održavanja izložbe (Janus Pannonius Muzeum), troškove ZAMP-a pri održavanju raznih muzejskih događanja i koncerata, troškove održavanja manifestacije „Rijeka sjećanja 18.11.“, troškove adventskog vijenca za Adventske svečanosti i sl.

**3431 Financijski rashodi** nisu znatno mijenjani u odnosu na prošlu 2021. godinu, a odnose se na usluge banke kao i naknade za korištenje kartičnog poslovanja odnosno POS aparata koji se nalazi u suvenirnici.

**4 Rashodi za nabavu nefinancijske imovine** povećani su za 116% u odnosu na prošlu 2021. godinu, iz razloga što smo u 2022. godini imali ulaganja u održavanje zgrade muzeja što je financirano sredstvima Ministarstva kulture i medija RH.

U 2022. godini nastavili smo sa zamjenom dotrajale računalne opreme i nabavkom nove, opremanjem muzejskih depoa te smo nabavili grijalice za sve urede kako bi uštedili na troškovima plina što se i pokazalo kao dobro rješenje u prijelaznim periodima kada nije potrebno puno zagrijavati prostore. Navedene troškove financirali smo vlastitim prihodima Muzeja. Nadalje, nastavili smo s restauriranjem muzejske građe kulturno povijesne zbirke i etnografske zbirke, te s otkupom građe za potrebe popunjavanja zbirki. Posebno smo u 2022. godini uložili u etnografsku zbirku te smo nastavili i s nabavom knjiga za muzejsku knjižnicu.

**Višak prihoda i primitaka raspoloživih u sljedećem razdoblju** iznosi 975.616,95 kn i u odnosu na 2021.g. znatno je veći (+203%). Najvećim dijelom razlog povećanja prihoda je višak sredstava od redovnog poslovanja Muzeja obzirom na posjetitelje Muzeja i ostale usluge od najma dvorana. Ovdje su još i sredstva Ministarstva kulture i medijaq RH koja nisu utrošena u 2022. godini a namjenska su sredstva za realizaciju izložbe „Umjetnička baština obitelji ELtz“ koja će se otvoriti u ožujku 2023. godine. Ovdje se nalazi i višak sredstava 2021. godine.

 Ravnateljica GMV

 Ružica Marić, prof.